# เจ้าหญิงคิโกะ พระชายาในเจ้าชายฟูมิฮิโตะ
เจ้าหญิงอากิชิโนะ มกุฎราชกุมารีอ้างอิงจากทางสำนักพระราชวังญี่ปุ่น https://www.kunaicho.go.jp/e-about/history/history03.html  ได้มีการระบุพระนามในภาษาอังกฤษว่า "Crown Princess Akishino" และศัพท์บัญญัติของ Crown Princess คือ "มกุฎราชกุมารี" (ญี่ปุ่น: 秋篠宮皇嗣妃殿下อ้างอิงพระนามเต็มภาษาญี่ปุ่น จากเว็บไซต์สำนักพระราชวังเวอร์ชันภาษาญี่ปุ่น https://www.kunaicho.go.jp/about/history/history03.html; โรมาจิ: Akishino-no-Miya Kōshihi Denka; อังกฤษ: Her Imperial Highness Crown Princess Akishinoอ้างอิงการเขียนพระนามภาษาอังกฤษ จากเว็บไซต์สำนักพระราชวังเวอร์ชันภาษาอังกฤษ https://www.kunaicho.go.jp/e-about/history/history03.html) ทรงดำรงพระฐานันดรศักดิ์เป็น 皇嗣妃 (Kōshihi) หรือ มกุฎราชกุมารี (พระวรชายาในมกุฎราชกุมาร) 

ทรงเป็นพระวรชายาในเจ้าชายอากิชิโนะ มกุฎราชกุมาร ซึ่งเป็นพระราชอนุชาในสมเด็จพระจักรพรรดิพระองค์ปัจจุบัน (สมเด็จพระจักรพรรดินารูฮิโตะ) และทรงเป็นพระสุณิสาลูกสะใภ้ในสมเด็จพระจักรพรรดิอากิฮิโตะ 

ทรงมีพระนามจริงว่าเจ้าหญิงคิโกะ ส่วนเจ้าหญิงอากิชิโนะ เป็นการออกพระนามตามชื่อของราชวงศ์สาขาของพระสวามี ซึ่งทรงได้รับพระราชทานจากสมเด็จพระจักรพรรดิอากิฮิโตะหลังจากการอภิเษกสมรส

สัญลักษณ์ประจำพระองค์ (お印) ดอกไอริสเซโตซ่า (ヒオウギアヤメ)

ที่ประทับหลัก วังอากิชิโนะ เขตพระราชฐานอากาซากะ (赤坂御用地) เขตโมโตะ-อากาซากะ กรุงโตเกียว

 พระประวัติ 

 เด็กหญิงคิโกะ คาวาชิมะ 
เด็กหญิงคิโกะ คาวาชิมะ (ญี่ปุ่น: 川嶋紀子; โรมาจิ: Kawashima Kiko) เกิดเมื่อวันที่ 11 กันยายน พ.ศ. 2509 (ปีโชวะที่ 41) ที่โรงพยาบาลไซเซไกชิซูโอกะ (静岡済生会総合病院) จังหวัดชิซูโอกะ เป็นธิดาของนายทัตสึฮิโกะ คาวาชิมะ และนางคาซูโยะ คาวาชิมะ

เนื่องจากนายทัตสึฮิโกะ คาวาชิมะ ผู้เป็นบิดาไปศึกษาต่อระดับบัณฑิตศึกษาในมหาวิทยาลัยเพนซิลเวเนีย รัฐเพนซิลเวเนีย สหรัฐอเมริกา จึงทำให้เธอต้องย้ายตามครอบครัวไปอาศัยที่สหรัฐอเมริกาด้วย

เดือนกันยายน พ.ศ. 2512 เธอเข้าศึกษาที่โรงเรียนโรสมอนต์ ทรินิตี้ สังกัดวิทยาลัยโรสมอนต์ (Rosemont College) รัฐเพนซิลเวเนีย สหรัฐอเมริกา ในช่วงเวลาเดียวกันนี้เธอก็สำเร็จการศึกษาจากโปรแกรมการศึกษาทางไกลสำหรับเด็กปฐมวัย (自由学園幼児生活団通信グループ) โรงเรียนจิยูกักคุเอน (人自由学園) กรุงโตเกียว 

เดือนกันยายน พ.ศ. 2513 เธอเข้าศึกษาระดับชั้นปฐมวัยที่โรงเรียนอนุบาลเซนต์แมรี่ ในรัฐเดียวกัน

เดือนกันยายน พ.ศ. 2514 เธอเข้าศึกษาระดับประถมศึกษาที่โรงเรียนประถมศึกษา Henry C. Lea (Henry C. Lea Elementary School) 

พ.ศ. 2515 นายทัตสึฮิโกะ คาวาชิมะ ผู้เป็นบิดาได้รับตำแหน่งผู้ช่วยศาสตราจารย์ที่มหาวิทยาลัยกาคุชูอิน (学習院大学) จึงทำให้ครอบครัวต้องย้ายกลับญี่ปุ่น ในช่วงเริ่มแรกเธอได้ไปพักอาศัยกับครอบครัวของทางฝั่งมารดา และเข้าศึกษาที่โรงเรียนประถมศึกษานากาดะ เทศบาลเมืองชิซูโอกะ (静岡市立中田小学校) จังหวัดชิซูโอกะ

จากนั้นจึงย้ายมาพักอาศัยที่โตเกียว และเข้าศึกษาที่โรงเรียนประถมศึกษาวาเซดะ เขตชินจูกุ (新宿区立早稲田小学校) กรุงโตเกียว 

เธอได้ย้ายไปศึกษาชั้นประถมศึกษาปีที่ 3 ที่โรงเรียนประถมศึกษาเมจิโระ เขตโทชิมะ (豊島区立目白小学校) กรุงโตเกียว เนื่องจากใกล้ที่ทำงานของบิดา มหาวิทยาลัยกาคุชูอิน มหาวิทยาลัยกาคุชูอิน (学習院大学) 

ชั้นประถมศึกษาปีที่ 4 เธอได้ย้ายเข้าศึกษาที่โรงเรียนประถมศึกษากาคุชูอิน (学習院初等科) กรุงโตเกียว ตามคำแนะนำของมารดา 

พ.ศ. 2519 นายทัตสึฮิโกะ คาวาชิมะ ผู้เป็นบิดาได้รับเชิญให้เป็นหัวหน้านักวิจัยที่สถาบันวิเคราะห์ระบบประยุกต์นานาชาติ (International Institute for Applied Systems Analysis: IIASA) เมืองลาเซินเบิร์ก ประเทศออสเตรีย จึงทำให้ครอบครัวต้องทำการย้ายที่อยู่อีกครั้งไปยังประเทศออสเตรีย  

เดือนสิงหาคม พ.ศ. 2520 เธอเข้าศึกษาชั้นประถมศึกษาปีที่ 6 ที่โรงเรียน The American International School of Vienna (AIS) ซึ่งนอกจากที่เธอใช้ภาษาอังกฤษได้อย่างคล่องแคล่วแล้ว เธอยังมีการเรียนภาษาเยอรมันจนสามารถใช้สื่อสารในชีวิตประจำวันได้ 

เดือนกันยายน พ.ศ. 2522 เธอย้ายกลับไปศึกษาต่อที่ญี่ปุ่น ในระดับชั้นมัธยมศึกษาตอนต้นและมัธยมศึกษาตอนปลายที่โรงเรียนมัธยมหญิงล้วนกาคุชูอิน (学習院女子中・高等科)  

พ.ศ. 2528 เธอเข้าศึกษาที่ภาควิชาจิตวิทยา คณะมนุษยศาสตร์ มหาวิทยาลัยกาคุชูอิน (学習院大学)

เธอได้พบกับเจ้าชายอายะ (ฟูมิฮิโตะ) ครั้งแรกที่ร้านหนังสือของมหาวิทยาลัย เนื่องจากเธอทำงานพาร์ทไทม์ที่ร้าน ซึ่งเจ้าชายได้ชวนเธอเข้าชมรมวิจัยด้านธรรมชาติและวัฒนธรรมที่พระองค์ทรงเป็นผู้ก่อตั้ง จึงทำให้เธอและเจ้าชายมีโอกาสพบกันบ่อยครั้งและสนิทกันมากขึ้นผ่านกิจกรรมในชมรม
 การเสกสมรส 
left|thumb|เจ้าหญิงอากิชิโนะในวันเสกสมรส
หลังจากที่เธอและเจ้าชายอายะ (ฟูมิฮิโตะ) เริ่มสนิทกันมากขึ้น เจ้าชายอายะ (ฟูมิฮิโตะ) ก็ได้มีการชวนเธอไปที่พระราชวังตั้งแต่ช่วงแรกๆที่สนิทกัน ทั้งมีการชวนเล่นเทนนิสประเภทคู่กับเจ้าชายอากิฮิโตะ มกุฎราชกุมารและเจ้าหญิงมิจิโกะ มกุฎราชกุมารี และชวนรับประทานของว่างด้วยกัน เพื่อให้เธอสามารถปรับตัวเข้ากับราชวงศ์ได้อย่างราบรื่น 

วันที่ 26 มิถุนายน พ.ศ. 2529 เจ้าชายอายะ (ฟูมิฮิโตะ) ทรงขอเธอแต่งงาน ซึ่งขณะนั้นเจ้าชายทรงมีพระชนมายุ 20 ชัณษา ส่วนเธอมีอายุ 19 ปี

เดือนมีนาคม พ.ศ. 2532 เธอจบการศึกษาระดับปริญญาตรี ภาควิชาจิตวิทยา คณะมนุษยศาสตร์ มหาวิทยาลัยกาคุชูอิน (学習院大学)

วันที่ 26 สิงหาคม พ.ศ. 2532 มีข่าวรายงานออกมาว่าเธอและเจ้าชายอายะ (ฟูมิฮิโตะ) ทำการหมั้นกันอย่างไม่เป็นทางการ

วันที่ 12 กันยายน พ.ศ. 2532 มีการจัดงานแถลงข่าวอย่างเป็นทางการและให้สื่อสัมภาษณ์ โดยเจ้าชายอายะ (ฟูมิฮิโตะ) กับนางสาวคิโกะ คาวาชิมะ ทรงให้สัมภาษณ์ว่าได้ทำการหมั้นอย่างไม่เป็นทางการเรียบร้อยแล้ว แต่ยังไม่สามารถทำพิธีตามธรรมเนียมราชวงศ์ได้ เนื่องจากในช่วงนั้นอยู่ในช่วงไว้อาลัยของจักรพรรดิโชวะ คลิปงานแถลงข่าว https://www.youtube.com/watch?v=kP6JiBIzGmk&t=776s

หลังจากการแถลงข่าวว่าเธอหมั้นกับเจ้าชายอายะ (ฟูมิฮิโตะ) เธอก็ตกอยู่ในความสนใจของคนทั้งประเทศ ทุกการปรากฏตัวของเธอได้รับความสนใจจากประชาชน จนถึงขั้นเกิดปรากฏการณ์ "Kiko-Mania" กล่าวคือ มีเด็กหญิงสาวพากันตัดผมและยิ้มแบบสุภาพเลียนแบบเธอ, มีนายหน้าแนะนำให้คนลงทุนในบริษัทไข่มุก เพราะเธอสวมสร้อยไข่มุกในการแถลงข่าว เป็นต้น 

อีกทั้งเธอถูกตั้งฉายาว่าเป็น "เจ้าหญิงอพาร์ทเมนต์" (3LDKのプリンセス3LDK หมายถึง 3 ห้องนอน, 1 ห้องนั่งเล่น (L), 1 ห้องรับประทานอาหาร (D) และ 1 ห้องครัว (K)) เนื่องจากเธอพักอาศัยที่อพาร์ทเมนต์ของคณาจารย์ มหาวิทยาลัยกาคุชูอิน (学習院大学) ตามสิทธิ์ของบิดา และอีกฉายาว่า "ซินเดอเรลล่ายุคใหม่ที่เกิดในครอบครัวธรรมดา" ถึงเธอจะเป็นสามัญชนที่อภิเษกสมรสกับราชวงศ์เหมือนกรณีของสมเด็จพระจักรพรรดินีมิจิโกะ แต่ที่แตกต่างคือเธอมาจากครอบครัวฐานะปานกลาง  

วันที่ 12 มกราคม พ.ศ. 2533 มีการจัดพิธีสู่ขอและพิธีหมั้น (納采の儀) อย่างเป็นทางการตามธรรมเนียมราชวงศ์ระหว่างเจ้าชายอายะ (ฟูมิฮิโตะ) กับนางสาวคิโกะ คาวาชิมะ ซึ่งจัดขึ้นหลังการไว้อาลัยของจักรพรรดิโชวะ

วันที่ 29 มิถุนายน พ.ศ. 2533 เจ้าชายอายะ (ฟูมิฮิโตะ) ทรงประกอบพิธีอภิเษกสมรสกับนางสาวคิโกะ คาวาชิมะ 

หลังจากการอภิเษกสมรส เจ้าชายอายะ (ฟูมิฮิโตะ) ทรงได้รับพระราชทานชื่อราชวงศ์สาขา "อากิชิโนะ" จากสมเด็จพระจักรพรรดิอากิฮิโตะ ซึ่งเจ้าชายจะทรงดำรงตำแหน่งผู้นำราชวงศ์สาขานี้ โดยสำนักพระราชวังระบุพระนามในภาษาอังกฤษเป็น "His Imperial Highness Prince Akishino" หรือ "เจ้าชายอากิชิโนะ"

ส่วนนางสาวคิโกะ คาวาชิมะ ได้รับฐานันดรศักดิ์เป็น 文仁親王妃紀子殿下 (Fumihito Shinnōhi Kiko Denka) โดยสำนักพระราชวังญี่ปุ่นระบุพระนามในภาษาอังกฤษเป็น "Her Imperial Highness Princess Akishino" หรือ "เจ้าหญิงอากิชิโนะ" ซึ่งถือว่ามีฐานะเป็นสมาชิกของราชวงศ์ญี่ปุ่น ตามกฎหมายราชวงศ์ญี่ปุ่น พ.ศ. 2492 มาตราที่ 5

 เจ้าหญิงอากิชิโนะ 
thumb|250x250px|บาร์บารา บุช (ภรรยาประธานาธิบดีจอร์ช บุช) กำลังอุ้มเจ้าหญิงมาโกะ เมื่อปี พ.ศ. 2535
หลังการอภิเษกสมรสได้ไม่นาน เจ้าหญิงอากิชิโนะก็ได้ตั้งพระครรภ์ และทรงประสูติพระธิดาพระองค์แรก เจ้าหญิงมาโกะ ในวันที่ 23 ตุลาคม พ.ศ. 2534อ้างอิง https://archive.today/20140706084912/http://web.archive.org/web/20080618191414/http://www.yomiuri.co.jp/feature/impr/0609article/fe_im_91102901.htm#selection-855.0-879.45 ซึ่ง เจ้าหญิงมาโกะ ทรงเป็นพระราชนัดดาพระองค์แรกในสมเด็จพระจักรพรรดิอากิฮิโตะและสมเด็จพระจักรพรรดินีมิจิโกะ

วันที่ 29 ธันวาคม พ.ศ. 2537 เจ้าหญิงอากิชิโนะก็ทรงประสูติพระธิดาพระองค์ที่สอง หรือ เจ้าหญิงคาโกะ

พ.ศ. 2538 ทรงสำเร็จการศึกษาในระดับบัณฑิตศึกษา ในสาขาจิตวิทยา คณะมนุษยศาสตร์ มหาวิทยาลัยกาคุชูอิน (学習院大学) ซึ่งเป็นส่วนแรกของการศึกษาระดับปริญญาเอกของพระองค์thumb|250x250px|สมาชิกราชวงศ์สาขาอากิชิโนะ เมื่อ พ.ศ. 2563วันที่ 7 กุมภาพันธ์ พ.ศ. 2549 เจ้าหญิงอากิชิโนะทรงเข้ารับการอัลตราซาวด์ ณ พระราชวังที่ประทับ ผลการตรวจคือพบการเต้นของหัวใจทารกและได้รับการยืนยันว่าทรงพระครรภ์เป็นเวลา 6 สัปดาห์แล้ว โดยมีกำหนดการประสูติในเดือนกันยายน ซึ่งสำนักพระราชวังได้ออกประกาศอย่างเป็นทางการในวันที่ 24 กุมภาพันธ์ พ.ศ. 2549

วันที่ 12 กรกฎาคม พ.ศ. 2549 เจ้าหญิงอากิชิโนะทรงเข้ารับการตรวจพระครรภ์ ทราบผลว่ามีภาวะรกเกาะต่ำบางส่วน มีความเสี่ยงที่เลือดจะออกมากและประสูติก่อนกำหนด

วันที่ 6 กันยายน พ.ศ. 2549 เจ้าหญิงอากิชิโนะทรงประสูติพระโอรส เจ้าชายฮิซาฮิโตะ โดยวิธีการผ่าคลอด ซึ่งเป็นราชวงศ์ชายคนล่าสุดของราชวงศ์ญี่ปุ่นในรอบเกือบ 41 ปี โดยพระพลานามัยของทั้งเจ้าหญิงและพระโอรสนั้นสมบูรณ์ปลอดภัยดี

พ.ศ. 2552 สมาคมส่งเสริมวิชาการแห่งประเทศญี่ปุ่น (独立行政法人日本学術振興会) ได้จัดตั้งระบบ "特別研究員-RPD制度" ขึ้นเพื่อช่วยเหลือนักวิจัยหญิงที่ต้องหยุดการทำวิจัยเนื่องจากการคลอดบุตรหรือเลี้ยงดูบุตร สามารถกลับเข้าสู่วงการวิจัยได้อีกครั้ง ด้วยระบบนี้จึงทรงได้รับการแต่งตั้งเป็น "นักวิจัยกิตติมศักดิ์" และได้กลับมาการวิจัยอีกครั้ง ซึ่งมหาวิทยาลัยโอจาโนมิซุ (お茶の水女子大学) เป็นสถาบันที่รับรองการทำวิจัยของพระองค์ โดยทรงดำเนินการวิจัยเกี่ยวกับความรู้และพฤติกรรมที่เกี่ยวข้องกับวัณโรคจากมุมมองด้านจิตวิทยาสุขภาพ 

ด้วยสาเหตุนี้จึงทำให้พระองค์ทรงให้เจ้าชายฮิซาฮิโตะเข้าศึกษาระดับชั้นอนุบาล สังกัดมหาวิทยาลัยโอจาโนมิซุ (お茶の水女子大学) เนื่องจากเป็นโควตาของนักวิจัยหญิงที่ทำงานในสถาบัน
thumb|250x250px|พระราชพิธี "立皇嗣の礼" (Rik Kōshi no Rei) เมื่อ พ.ศ. 2563
พ.ศ. 2556 ทรงสำเร็จการศึกษาในระดับปริญญาเอกสาขาในสาขาจิตวิทยา คณะมนุษยศาสตร์ มมหาวิทยาลัยกาคุชูอิน (学習院大学)

 มกุฎราชกุมารี (พระวรชายาในมกุฎราชกุมาร) 
วันที่ 1 พฤษภาคม พ.ศ. 2563 สมเด็จพระจักรพรรดินารูฮิโตะเสด็จขึ้นครองราชย์ ทำให้เจ้าชายอากิชิโนะ พระสวามี ทรงขึ้นเป็นรัชทายาทลำดับที่ 1 ตามกฎหมายราชวงศ์ญี่ปุ่น พ.ศ. 2562 มาตราที่ 2 ข้อที่ 6
thumb|250x250px|เจ้าชายอากิชิโนะ มกุฎราชกุมาร และ เจ้าหญิงอากิชิโนะ มกุฎราชกุมารี เมื่อ พ.ศ. 2563
วันที่ 8 พฤศจิกายน พ.ศ. 2563 สำนักพระราชวังจัดพิธี "ริกโกชิ โนะ เร" (立皇嗣の礼) ซึ่งเป็นพิธีที่สมเด็จพระจักรพรรดินารูฮิโตะทรงแต่งตั้งเจ้าชายอากิชิโนะขึ้นเป็น "โคชิ" (皇嗣) หรือ มกุฎราชกุมารแห่งราชวงศ์ญี่ปุ่นอย่างเป็นทางการ พระนามเต็มของเจ้าชายอากิชิโนะจึงเปลี่ยนเป็น 秋篠宮皇嗣殿下 (Akishino-no-Miya Kōshi Denka) โดยสำนักพระราชวังระบุพระนามในภาษาอังกฤษว่า "His Imperial Highness Crown Prince Akishino" (เจ้าชายอากิชิโนะ มกุฎราชกุมาร)

เจ้าหญิงอากิชิโนะ ก็ทรงได้รับการแต่งตั้งเป็นพระชายาของมกุฎราชกุมาร โดยมีพระนามเต็มว่า 秋篠宮皇嗣妃殿下 (Akishino-no-Miya Kōshihi Denka) ซึ่งสำนักพระราชวังระบุพระนามในภาษาอังกฤษว่า "Her Imperial Highness Crown Princess Akishino" (เจ้าหญิงอากิชิโนะ มกุฎราชกุมารี)

 พระกรณียกิจ 

 งานราชสำนัก 

 ทรงตามเสด็จสมเด็จพระจักรพรรดิ และสมเด็จพระจักรพรรดินีออกมหาสมาคม เนื่องในวันขึ้นปีใหม่ และวันเฉลิมพระชนมพรรษาของสมเด็จพระจักรพรรดิ
 ทรงเข้าร่วมพิธี "อุตะไก ฮาจิเมะ" (歌会始) ซึ่งเป็นธรรมเนียมประจำปีในพระราชสำนัก โดยจะมีการร่วมกันขับร้องบทกวีในท่วงทำนองโบราณตามแบบแผนดั้งเดิมของญี่ปุ่น
 ทรงเข้าร่วมพิธี "โคโช ฮาจิเมะ" (講書始) เป็นพิธีที่จัดขึ้นทุกปีในเดือนมกราคม โดยสมเด็จพระจักรพรรดิและสมเด็จพระจักรพรรดินี พร้อมสมาชิกราชวงศ์ จะเสด็จออกรับฟังการบรรยายจากผู้ทรงคุณวุฒิในสาขาวิชามนุษยศาสตร์ สังคมศาสตร์ และวิทยาศาสตร์
 ทรงเข้าร่วมงานเลี้ยงน้ำชาฤดูใบไม้ผลิและฤดูใบไม้ร่วง ซึ่งจัดโดยสมเด็จพระจักรพรรดิ เพื่อเลี้ยงต้อนรับแขกผู้มีเกียรติจากหลากหลายวงก ารในประเทศญี่ปุ่น ที่เขตพระราชฐานอากาซากะ (赤坂御用地) กรุงโตเกียว

 ทรงร่วมเสวยพระกระยาหารค่ำ ณ วังอากิชิโนะ เขตพระราชฐานอากาซากะ (赤坂御用地) ร่วมกับพระสวามี พระธิดาและพระโอรส เมื่อมีสมาชิกราชวงศ์ต่างประเทศ หรือ ผู้นำจากต่างประเทศมาเยือนประเทศญี่ปุ่น

 ทรงดำรงตำแหน่งในองค์กร  

 สมาชิกสำรองสภาราชวงศ์ญี่ปุ่น (皇室会議)
 รองประธานกิตติมศักดิ์สภากาชาดญี่ปุ่น (日本赤十字社) (2535)
 ประธานสมาคมป้องกันวัณโรคแห่งประเทศญี่ปุ่น (結核予防会) (2537)
 นักวิจัยกิตติมศักดิ์สมาคมส่งเสริมวิชาการแห่งประเทศญี่ปุ่น (日本学術振興会) (2552)
 ประธานมูลนิธิแม่และเด็ก (社会福祉法人恩賜財団母子愛育会) (2553)
 ประธานกิตติมศักดิ์สมาคมวัฒนธรรมและผู้สนับสนุนวัดไดโช (大聖寺) (2558)
 นักวิจัยรับเชิญพิเศษ สถาบันวิจัยวิทยาศาสตร์การศึกษาพัฒนาการมนุษย์ มหาวิทยาลัยโอจาโนมิซุ (お茶の水女子大学) (2560)
 สมาชิกกิตติมศักดิ์สหภาพนานาชาติต่อต้านวัณโรคและโรคปอด (International Union Against Tuberculosis and Lung Disease) (2561)

 พระนิพนธ์ 
ทรงแปลหนังสือภาพในซีรีส์ "IT'S A WILDLIFE BUDDY" ซึ่งเขียนโดย Vicky Egan และวาดโดย Daniela De Luca ซึ่งทรงงานนี้ในช่วงเลี้ยงดูพระโอรส เจ้าชายฮิซาฮิโตะ หลังประสูติ

 Ben The Beaver (2550) ISBN  4787585711
 Harry The Wolf (2550) ISBN 478758572X
 Lizzie The Elephant (2551) ISBN 4787585762
 Josh The Anteater (2551) ISBN 4787585797
 Celia The Tiger (2551) ISBN 4787585827

 เยือนต่างประเทศ 
left|frameless|25x25px
thumb|300x300px|เจ้าชายและเจ้าหญิงอากิชิโนะ เสด็จเยือนสหราชอาณาจักร เมื่อปี พ.ศ. 2566

 ไทย 

 เดือนพฤศจิกายน พ.ศ. 2535 ตามเสด็จเจ้าชายอากิชิโนะ ทรงเยือนประเทศไทยอย่างเป็นทางการ
 วันที่ 16 - 22 กันยายน พ.ศ. 2538 ตามเสด็จเจ้าชายอากิชิโนะ เนื่องจากเจ้าชายทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยเกษตรศาตร์และมหาวิทยาลัยบูรพา
 วันที่ 9 - 11 มีนาคม พ.ศ. 2539 ตามเสด็จเจ้าชายอากิชิโนะ ทรงเข้าร่วมงานพระบรมศพสมเด็จพระศรีนครินทราบรมราชชนนี
 วันที่ 27 มิถุนายน - 8 กรกฎาคม พ.ศ. 2542 ตามเสด็จเจ้าชายอากิชิโนะ เพื่อส่งเสริมความสัมพันธ์ระหว่างประเทศ
 วันที่ 2 - 5 สิงหาคม พ.ศ. 2544 ตามเสด็จเจ้าชายอากิชิโนะ เนื่องจากเจ้าชายทรงรับพระราชทานปริญญาดุษฎีบัณฑิตกิตติมศักดิ์จากมหาวิทยาลัยศรีนคริทรวิโรฒน์ และจุฬาลงกรณ์มหาวิทยาลัย
 วันที่ 7 - 21 สิงหาคม พ.ศ. 2546 ตามเสด็จเจ้าชายอากิชิโนะ เพื่อทรงร่วมถวายพระพรสมเด็จพระนางเจ้าสิริกิติ์ พระบรมราชินีนาถ เนื่องในวันคล้ายวันพระราชสมภพ 72 พรรษา และทรงเยี่ยมชมศูนย์ฝึกอบรมใกล้พระตำหนักจิตรลดารโหฐาน โดยเจ้าหญิงมาโกะและเจ้าหญิงคาโกะ  ดำเนินเสด็จด้วย
 วันที่ 26 - 27 ตุลาคม พ.ศ. 2560 ตามเสด็จเจ้าชายอากิชิโนะ ทรงเข้าร่วมงานพระบรมศพพระบาทสมเด็จพระเจ้าอยู่หัว ภูมิพลอดุลยเดช

alt=Flag of the United States (1912-1959)|left|25x25px

 สหรัฐอเมริกา 

 วันที่ 4 - 9 มิถุนายน พ.ศ. 2561 ตามเสด็จเจ้าชายอากิชิโนะ ทรงเยือนรัฐฮาวาย เพื่อเข้าร่วมงานครบรอบ 150 ปีการอพยพของชาวญี่ปุ่น

alt=Flag of Sri Lanka (16-9)|left|25x25px

 ศรีลังกา 
alt=Flag of Pakistan|left|25x25px

 ปากีสถาน 
alt=Flag of India|left|25x25px

 อินเดีย 

 วันที่ 5 - 24 พฤศจิกายน พ.ศ. 2535 ตามเสด็จเจ้าชายอากิชิโนะ ทรงเข้าร่วมงานครบรอบ 40 ปี การสถาปนาความสัมพันธ์ทางการทูต

alt=Flag of Indonesia|left|25x25px

 อินโดนีเซีย 

 วันที่ 18 - 25 มกราคม พ.ศ. 2551 ตามเสด็จเจ้าชายอากิชิโนะ ทรงร่วมงานพิธีเปิดงานครบรอบ 50 ปีความสัมพันธ์ทางการทูต

alt=Authority Singapore (Patty)T47|left|25x25px

 ออสเตรเลีย 

 วันที่ 9 - 16 ตุลาคม พ.ศ. 2538 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Bhutan|left|25x25px

 ภูฏาน 

 วันที่ 26 กุมภาพันธ์ - 7 มีนาคม พ.ศ. 2540 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 16 - 25 สิงหาคม พ.ศ. 2562 ตามเสด็จเจ้าชายอากิชิโนะ ทรงเยี่ยมสมเด็จพระราชาธิบดีชิกเม เคซาร์ นัมกเยล วังชุก และสมเด็จพระราชินีเจจุน ปัทมา วังชุก โดยเจ้าชายฮิซาฮิโตะดำเนินเสด็จด้วย

alt=Flag of Nepal|left|30x30px

 เนปาล 

 วันที่ 26 กุมภาพันธ์ - 7 มีนาคม พ.ศ. 2540 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Mexico|left|25x25px

 เม็กซิโก 

 วันที่ 9 - 22 พฤษภาคม พ.ศ. 2540 ตามเสด็จเจ้าชายอากิชิโนะ ทรงเข้าร่วมงานครบรอบ 100 ปีของการอพยพของชาวญี่ปุ่น
 วันที่ 30 กันยายน - 10 ตุลาคม พ.ศ. 2557 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 400 ปีที่คณะทูตญี่ปุ่นเยือนเม็กซิโก

alt=Flag of Jamaica|left|25x25px

 จาเมกา 

 วันที่ 9 - 22 พฤษภาคม พ.ศ. 2540 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=War Flag of the Philippines|left|25x25px

 ฟิลิปปินส์ 

 วันที่ 16 - 20 กุมภาพันธ์ พ.ศ. 2541 ตามเสด็จเจ้าชายอากิชิโนะ ทรงร่วมพิธีเปิดงานเทศกาลความสัมพันธ์ญี่ปุ่น-ฟิลิปปินส์ และงานครบรอบ 100 ปีการประกาศเอกราชของฟิลิปปินส์

alt=ธงชาติประจำประเทศจีน|left|25x25px

 จีน 

 วันที่ 3 - 14 สิงหาคม พ.ศ. 2541 ตามเสด็จเจ้าชายอากิชิโนะ เนื่องจากเจ้าชายทรงทำวิจัยเกี่ยวกับนก

alt=Flag of Argentina|left|25x25px

 อาร์เจนตินา 

 วันที่ 25 กันยายน - 8 ตุลาคม พ.ศ. 2541 ตามเสด็จเจ้าชายอากิชิโนะ ทรงเข้าร่วมงานครบรอบ 100 ปีความสัมพันธ์ระหว่างญี่ปุ่น-อาร์เจนตินา
 วันที่ 25 มกราคม - 5 กุมภาพันธ์ พ.ศ. 2557 ตามเสด็จเจ้าชายอากิชิโนะ ทรงร่วมงานครบรอบ 50 ปีของข้อตกลงการอพยพ

alt=Flag of Vietnam|left|25x25px

 เวียดนาม 

 วันที่ 27 มิถุนายน - 8 กรกฎาคม พ.ศ. 2542 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ
 วันที่ 20 - 25 กันยายน พ.ศ. 2566 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต

alt=Flag of Laos|left|25x25px

 ลาว 

 วันที่ 27 มิถุนายน - 8 กรกฎาคม พ.ศ. 2542 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Germany|left|25x25px

 เยอรมนี 

 วันที่ 26 - 29 กันยายน พ.ศ. 2542 ตามเสด็จเจ้าชายอากิชิโนะ ทรงเข้าร่วมพิธีเปิดงานความสัมพันธ์ระหว่างเยอรมนี-ญี่ปุ่น

alt=Flag of the Netherlands|left|25x25pxthumb|300x300px|เจ้าชายและเจ้าหญิงอากิชิโนะเสด็จเยือนอิตาลี เมื่อ พ.ศ. 2559

 เนเธอร์แลนด์ 

 วันที่ 17 - 20 พฤษภาคม พ.ศ. 2544 ตามเสด็จเจ้าชายอากิชิโนะ ทรงเข้าร่วมงานอภิเษกสมรสของเจ้าชายคอนสตันตินแห่งเนเธอร์แลนด์
 วันที่ 14 - 17 ตุลาคม พ.ศ. 2545 ตามเสด็จเจ้าชายอากิชิโนะ ทรงเข้าร่วมงานพระศพเจ้าชายเคลาส์แห่งเนเธอร์แลนด์
 วันที่ 29 - 31 มีนาคม พ.ศ. 2547 ตามเสด็จเจ้าชายอากิชิโนะ ทรงเข้าร่วมงานพระบรมศพสมเด็จพระราชินีนาถยูเลียนาแห่งเนเธอร์แลนด์
 วันที่ 21 - 28 สิงหาคม พ.ศ. 2552 ตามเสด็จเจ้าชายอากิชิโนะ ทรงเข้าร่วมงานเฉลิมฉลองการครบรอบ 400 ปีการค้าระหว่างญี่ปุ่นกับเนเธอร์แลนด์

alt=Flag of Cambodia|left|25x25px

 กัมพูชา 

 วันที่ 21 - 28 มิถุนายน พ.ศ. 2544 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Mongolia|left|25x25px

 มองโกเลีย 

 วันที่ 19 - 28 มิถุนายน พ.ศ. 2545 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Fiji (16-9)|left|25x25px

 ฟิจิ 
alt=Flag of Tonga|left|25x25px

 ตองงา 
alt=Flag of Samoa|left|25x25px

 ซามัว 

 วันที่ 27 กันยายน - 7 ตุลาคม พ.ศ. 2546 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Luxembourg|left|25x25px

 ลักเซมเบิร์ก 

 วันที่ 14 - 16 มกราคม พ.ศ. 2548 ตามเสด็จเจ้าชายอากิชิโนะ ทรงเข้าร่วมงานพระศพแกรนด์ดัชเชสโฌเซฟีน-ชาร์ล็อตแห่งลักเซมเบิร์ก

alt=Flag of Austria|left|25x25px
 ออสเตรีย 
alt=Flag of Bulgaria|left|25x25px

 บัลแกเรีย 
alt=Flag of Romania|left|25x25px

 โรมาเนีย 

 วันที่ 10 - 23 พฤษภาคม พ.ศ. 2552 ตามเสด็จเจ้าชายอากิชิโนะ ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบ

alt=ธงชาติฮังการี (ธงไตรรงค์สีแดง, ขาว, เขียว)|left|25x25px

 ฮังการี 

 วันที่ 10 - 23 พฤษภาคม พ.ศ. 2552 ตามเสด็จเจ้าชายอากิชิโนะ ทรงเข้าร่วมงานส่งเสริมวัฒนธรรมญี่ปุ่น-ประเทศในลุ่มแม่น้ำดานูบ

 25x25px|Flag of Costa Rica คอสตาริกา 

 วันที่ 24 มกราคม - 1 กุมภาพันธ์ พ.ศ. 2554 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต

alt=Flag of Uganda|left|25x25px

 ยูกันดา 

 วันที่ 11 - 17 มิถุนายน พ.ศ. 2555 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 75 ปีความสัมพันธ์ทางการทูต

alt=Flag of Croatia|left|25x25px

 โครเอเชีย 
alt=Flag of Slovakia|left|25x25px

 สโลวาเกีย 
alt=Flag of Slovenia|left|25x25px

 สโลวีเนีย 

 วันที่ 19 - 30 มิถุนายน พ.ศ. 2556 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 20 ปีความสัมพันธ์ทางการทูต

alt=Flag of Peru (state)|left|25x25px

 เปรู 

 วันที่ 25 มกราคม - 5 กุมภาพันธ์ พ.ศ. 2557 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 140 ปีความสัมพันธ์ทางการทูต

alt=Flag of Zambia|left|25x25px

 แซมเบีย 

 วันที่ 27 มิถุนายน - 8 กรกฎาคม พ.ศ. 2557 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 50 ปีความสัมพันธ์ทางการทูต

alt=Flag of Tanzania (WFB 2000)|left|25x25px

 แทนซาเนีย 

 วันที่ 27 มิถุนายน - 8 กรกฎาคม พ.ศ. 2557 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Guatemala|left|25x25px

 กัวเตมาลา 

 วันที่ 30 กันยายน - 10 ตุลาคม พ.ศ. 2557 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ

alt=Flag of Brazil|left|25x25px

 บราซิล 

 วันที่ 27 ตุลาคม - 10 พฤศจิกายน พ.ศ. 2558 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 120 ปีความสัมพันธ์ทางการทูต

alt=Flag of Italy|left|25x25px

 อิตาลี 

 วันที่ 10 - 17 พฤษภาคม พ.ศ. 2559 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 150 ปีความสัมพันธ์ทางการทูต

alt=Flag of Chile|left|25x25px
thumb|300x300px|เจ้าชายและเจ้าหญิงอากิชิโนะ เสด็จเยือนฟินแลนด์ เมื่อปี พ.ศ. 2562

 ชิลี 

 วันที่ 25 กันยายน - 4 ตุลาคม พ.ศ. 2560 ตามเสด็จเจ้าชายอากิชิโนะ ทรงเยือนเพื่อส่งเสริมความสัมพันธ์ระหว่างประเทศ ในงานครอบ 120 ปีความสัมพันธ์ทางการทูต

alt=Flag of Poland|left|25x25px

 โปแลนด์ 
alt=Flag of Finland|left|25x25px

 ฟินแลนด์ 

 วันที่ 27 มิถุนายน - 6 กรกฎาคม พ.ศ. 2562 ตามเสด็จเจ้าชายอากิชิโนะ  ทรงเยือนส่งเสริมความสัมพันธ์ระหว่างประเทศ ในงานครอบ 100 ปีความสัมพันธ์ทางการทูต

alt=Flag of the United Kingdom (3-5)|left|25x25px

 สหราชอาณาจักร 

 วันที่ 4 - 7 พฤษภาคม พ.ศ. 2566 ตามเสด็จเจ้าชายอากิชิโนะ มกุฎราชกุมาร ทรงเข้าร่วมพิธีบรมราชาภิเษกของพระเจ้าชาลส์ที่ 3

alt=well cometo thai.land|left|25x25px

 ตุรกี 

 วันที่ 3 - 8 ธันวาคม พ.ศ. 2567 ตามเสด็จเจ้าชายอากิชิโนะ มกุฎราชกุมาร ทรงเยือนเพื่อส่งเสริมความสัมพันธ์ระหว่างประเทศ ในงานครอบ 100 ปีความสัมพันธ์ทางการทูต

 พระอิสริยยศ 

 ลำดับพระฐานันดรศักดิ์ 

 11 กันยายน พ.ศ. 2509 - 29 มิถุนายน พ.ศ. 2533: คิโกะ คาวาชิมะ 
 29 มิถุนายน พ.ศ. 2533 - 8 พฤศจิกายน พ.ศ. 2563: เจ้าหญิงอากิชิโนะ (ญี่ปุ่น: 文仁親王妃紀子殿下; โรมาจิ: Fumihito Shinnōhi Kiko Denka; อังกฤษ: Her Imperial Highness Princess Akishino) 
 8 พฤศจิกายน พ.ศ. 2563 - ปัจจุบัน: เจ้าหญิงอากิชิโนะ มกุฎราชกุมารี (ญี่ปุ่น: 秋篠宮皇嗣妃殿下; โรมาจิ: Akishino-no-Miya Kōshihi Denka; อังกฤษ: Her Imperial Highness Crown Princess Akishino)

 เครื่องราชอิสริยาภรณ์ 

 เครื่องราชอิสริยาภรณ์ญี่ปุ่น 

 91x91px|JPN Hokan-sho 1Class BAR‎‎ เครื่องราชอิสริยาภรณ์รัตนมงกุฎ ชั้นประถมาภรณ์ (มงกุฎดอกพอโลเนีย) (2533)

 เครื่องราชอิสริยาภรณ์ต่างประเทศ 

 80x80px|BEL Kroonorde Grootkruis BAR Order of the Crown (Belgium) ชั้นประถมาภรณ์ - ประเทศเบลเยียมจากรูปถ่าย https://3.bp.blogspot.com/-b3KHeMJBMYA/V_03d3MuDdI/AAAAAAABMuI/7w0m_OCm4hgRx12WScfhZuvVBCh8T0HOgCLcB/s600/Crown%2BPrince%2BNaruhito-Crown-Princess-Masako-Prince-Akishino-and-Princess-Akishino.jpg
 78x78px|ESP Isabella Catholic Order GC เครื่องราชอิสริยาภรณ์อิซเบลลาชาวคาทอลิก ชั้นประถมาภรณ์ - ประเทศสเปน (2551)https://www.boe.es/boe/dias/2008/11/10/pdfs/A44705-44705.pdfจากรูปถ่าย Photo 
 80x80px|NED Kroonorde A1 BAR Order of the Crown (Netherland) ชั้นประถมาภรณ์ - ประเทศเนเธอร์แลนด์ (2557)
 80x80px|PER Order of the Sun of Peru - Grand Cross BAR เครื่องอิสริยาภรณ์พระอาทิตย์แห่งเปรู ชั้นประถมาภรณ์ - ประเทศเปรู (2557)https://www.pe.emb-japan.go.jp/jp/politicaperuana201401.html
 80x80px|SWE Order of the Polar Star (after 1975) - Commander Grand Cross BAR เครื่องราชอิสริยาภรณ์ดาวขั้วโลก ชั้นประถมาภรณ์ - ประเทศสวีเดน

 เกร็ด 

 Robert Douglas ผู้ที่ทำงานกับนายทัตสึฮิโกะ คาวาชิมะ ผู้เป็นบิดาได้ให้สัมภาษณ์เกี่ยวกับพระองค์ในวัยเด็กว่า "เป็นคนที่เป็นมิตร มีชีวิตชีวา และสดใสหลักแหลมมาก"
 ทรงเริ่มเรียนขี่มาตั้งแต่อายุ 5 ชัณษา และเคยเข้าค่ายฝึกขี่ม้า ตอนที่พระองค์อาศัยอยู่ที่ออสเตรีย
 วันที่ 26 มิถุนายน พ.ศ. 2529 เจ้าชายทรงขอเจ้าหญิงแต่งงานระหว่างรอสัญญาณไฟเดินข้ามถนนที่สี่แยกหน้าสถานีเมจิโระ 
 เจ้าชายทรงมอบแหวนหมั้นที่ทำเป็นรูปทรงปลาดุกให้กับพระองค์ เนื่องจากปลาดุกเป็นสิ่งที่เจ้าชายทรงวิจัยในช่วงนั้น 
 มีการสร้างอนิเมชันเรื่อง "平成のシンデレラ 紀子さま物語" (เจ้าหญิงคิโกะ ซินเดอเรลล่ายุคเฮเซ) ผลิตโดยสตูดิโอโคเมท ฉายทาง Fuji TV ในวันที่ 29 มิถุนายน พ.ศ. 2533 เพื่อเฉลิมฉลองการอภิเษกสมรสระหว่างเจ้าชายและเจ้าหญิงอากิชิโนะ โดยมีนักร้องฮิเดมิ อิชิกาวะ (石川 秀美) พากย์เสียงเจ้าหญิง และผู้ประกาศข่าวชินสุเกะ คาไซ (笠井 信輔) พากย์เสียงเจ้าชายอนิเมชัน https://www.nicovideo.jp/watch/sm244154
 ทรงเรียนการเล่นซิทเทอร์จากโทชิโกะ ไนโต (内藤 敏子) และทรงโปรดเล่นเพลงพื้นเมืองของออสเตรีย
 ทรงสามารถใช้ภาษามือได้ และสามารถกล่าวสุนทรพจน์โดยใช้ภาษามือ
 ทรงเริ่มเรียนเทนนิสตอนมัธยมศึกษาปีที่ 4 ทรงเล่นแนวตั้งรับลูก ไม่เน้นเกมบุกคล้ายกับสมเด็จพระจักรพรรดินีมิชิโกะ
 หนังสือเล่มโปรดของพระองค์คือ "こころの旅" (การเดินทางของจิตใจ)
 พระองค์ทรงทำข้าวกล่อง (เบ็นโต) ให้เจ้าชายฮิซาฮิโตะด้วยพระองค์เอง บางครั้งมีการนำใบหัวไชเท้าที่ปลูกอยู่ในสวนพระตำหนักมาผัดใส่ในข้าวกล่อง หรือบางครั้งก็นำมาดองทำเป็นเครื่องเคียง

 พงศาวลี